title: Neuvoston päätös (EU) 2015/2355, annettu 10 päivänä joulukuuta 2015, tietyille jäsenvaltioille annettavasta luvasta hyväksyä Euroopan unionin edun mukaisesti Venäjän federaation liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta

text:
               17.12.2015

               FI

               Euroopan unionin virallinen lehti

               L 331/14

         NEUVOSTON PÄÄTÖS (EU) 2015/2355,
   annettu 10 päivänä joulukuuta 2015,
   tietyille jäsenvaltioille annettavasta luvasta hyväksyä Euroopan unionin edun mukaisesti Venäjän federaation liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 81 artiklan 3 kohdan yhdessä sen 218 artiklan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionista tehdyn sopimuksen 3 artiklan mukaisesti Euroopan unioni on asettanut erääksi tavoitteekseen lapsen oikeuksien suojelun edistämisen. Toimenpiteet lasten suojelemiseksi luvattomilta pois viemisiltä tai palauttamatta jättämisiltä muodostavat olennaisen osan tätä toimintapolitiikkaa.

               (2)

               Neuvosto hyväksyi asetuksen (EY) N:o 2201/2003 (2) (Bryssel IIa -asetus), jolla pyritään suojelemaan lapsia luvattoman pois viemisen tai palauttamatta jättämisen haitallisilta vaikutuksilta, ja jossa vahvistetaan menettelyt, joilla pyritään turvaamaan lapsen pikainen palauttaminen siihen valtioon, jossa lapsen asuinpaikka on, ja jolla pyritään varmistamaan tapaamisoikeus ja oikeus lapsen huoltoon.

               (3)

               Asetus (EY) N:o 2201/2003 täydentää ja vahvistaa yksityisoikeuden alaa koskevaa 25 päivänä lokakuuta 1980 kansainvälisestä lapsikaappauksesta tehtyä Haagin yleissopimusta, jäljempänä ’vuoden 1980 Haagin yleissopimus’, jolla luodaan sekä sopimusvaltioiden että keskusviranomaisten välinen kansainvälinen velvoite- ja yhteistyöjärjestelmä, ja jolla pyritään luvattomasti muihin valtioihin vietyjen tai muista valtioista palauttamatta jätettyjen lasten pikaisen palauttamisen turvaamiseen.

               (4)

               Kaikki unionin jäsenvaltiot ovat vuoden 1980 Haagin yleissopimuksen osapuolia.

               (5)

               Unioni kannustaa kolmansia valtioita liittymään vuoden 1980 Haagin yleissopimukseen ja tukee vuoden 1980 Haagin yleissopimuksen asianmukaista täytäntöönpanoa osallistumalla yhdessä jäsenvaltioidensa kanssa muun muassa kansainvälistä yksityisoikeutta käsittelevän Haagin konferenssin säännöllisesti järjestämiin erityiskomissioihin.

               (6)

               Unionin jäsenvaltioiden ja kolmansien valtioiden yhteisellä sääntelykehyksellä voitaisiin parhaiten ratkaista arkaluonteiset kansainväliset lapsikaappaukset.

               (7)

               Vuoden 1980 Haagin yleissopimuksessa määrätään, että sitä sovelletaan vain liittyjävaltion ja sellaisten sopimusvaltioiden välisissä suhteissa, jotka ovat antaneet selityksen liittymisen hyväksymisestä.

               (8)

               Vuoden 1980 Haagin yleissopimus ei salli kansainvälisten alueellisten taloudellisen yhdentymisen järjestöjen, kuten unionin, liittyä siihen. Tämän vuoksi unioni ei voi liittyä yleissopimukseen eikä se voi tallettaa selitystä valtion liittymisen hyväksymisestä.

               (9)

               Euroopan unionin tuomioistuimen lausunnon 1/13 mukaisesti vuoden 1980 Haagin yleissopimuksen mukaiset selitykset liittymisen hyväksymisestä kuuluvat unionin yksinomaiseen ulkoiseen toimivaltaan.

               (10)

               Venäjän federaatio talletti vuoden 1980 Haagin yleissopimusta koskevan liittymiskirjansa 28 päivänä heinäkuuta 2011. Vuoden 1980 Haagin yleissopimus tuli Venäjän federaation osalta voimaan 1 päivänä lokakuuta 2011.

               (11)

               Useat jäsenvaltiot ovat jo hyväksyneet Venäjän federaation liittymisen vuoden 1980 Haagin yleissopimukseen. Venäjän federaation tilanteen tarkastelu osoittaa, että ne jäsenvaltiot, jotka eivät ole vielä hyväksyneet Venäjän federaation liittymistä, voivat unionin edun mukaisesti hyväksyä Venäjän federaation liittymisen vuoden 1980 Haagin yleissopimukseen sen ehtojen mukaisesti.

               (12)

               Ne jäsenvaltiot, jotka eivät ole vielä hyväksyneet Venäjän federaation liittymistä, tulisi unionin edun mukaisesti valtuuttaa tallettamaan selityksensä Venäjän federaation liittymisen hyväksymisestä tämän päätöksen mukaisesti. Bulgarian tasavalta, Tšekin tasavalta, Viron tasavalta, Irlanti, Helleenien tasavalta, Espanjan kuningaskunta, Ranskan tasavalta, Kroatian tasavalta, Liettuan tasavalta, Romania, Slovenian tasavalta, Slovakian tasavalta ja Suomen tasavalta ovat jo hyväksyneet Venäjän federaation liittymisen vuoden 1980 Haagin yleissopimukseen eikä niiden tule tallettaa uusia selityksiä liittymisen hyväksymisestä, sillä jo talletetut selitykset ovat edelleen voimassa kansainvälisen julkisoikeuden nojalla.

               (13)

               Asetus (EY) N:o 2201/2003 sitoo Yhdistynyttä kuningaskuntaa ja Irlantia, ja ne osallistuvat tämän päätöksen hyväksymiseen ja soveltamiseen.

               (14)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Niille jäsenvaltioille, jotka eivät ole vielä hyväksyneet Venäjän federaation liittymistä yksityisoikeuden alaa koskevaan 25 päivänä lokakuuta 1980 tehtyyn Haagin yleissopimukseen kansainvälisestä lapsikaappauksesta, jäljempänä ’vuoden 1980 Haagin yleissopimus’, annetaan lupa hyväksyä tämä liittyminen unionin edun mukaisesti.
   2.   Edellä 1 kohdassa tarkoitettujen jäsenvaltioiden on talletettava viimeistään 11 päivänä joulukuuta 2016 unionin edun mukaisesti seuraava selitys siitä, että ne hyväksyvät Venäjän federaation liittymisen vuoden 1980 Haagin yleissopimukseen:

      ”[JÄSENVALTION koko nimi] ilmoittaa hyväksyvänsä, että Venäjän federaatio liittyy yksityisoikeuden alaa koskevaan 25 päivänä lokakuuta 1980 tehtyyn Haagin yleissopimukseen kansainvälisestä lapsikaappauksesta, neuvoston päätöksen (EU) 2015/2355 mukaisesti.”

   3.   Kunkin jäsenvaltion on ilmoitettava neuvostolle ja komissiolle siitä, että se on tallettanut Venäjän federaation liittymisen hyväksymistä koskevan selityksensä, ja toimitettava komissiolle selityksen teksti kahden kuukauden kuluessa sen tallettamisesta.
   2 artikla
   Niiden jäsenvaltioiden, jotka ovat jo tallettaneet selityksensä Venäjän federaation vuoden 1980 Haagin yleissopimukseen liittymisen hyväksymisestä ennen tämän päätöksen hyväksymistä, ei tule tallettaa uusia selityksiä.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Tämä päätös on osoitettu kaikille jäsenvaltioille lukuun ottamatta Bulgarian tasavaltaa, Tšekin tasavaltaa, Tanskan kuningaskuntaa, Viron tasavaltaa, Irlantia, Helleenien tasavaltaa, Espanjan kuningaskuntaa, Ranskan tasavaltaa, Kroatian tasavaltaa, Liettuan tasavaltaa, Romaniaa, Slovenian tasavaltaa, Slovakian tasavaltaa ja Suomen tasavaltaa.

      Tehty Brysselissä 10 päivänä joulukuuta 2015.

            Neuvoston puolesta

            Puheenjohtaja

         F. BAUSCH

      (1)  Lausunto annettu 11. helmikuuta 2015 (ei vielä julkaistu virallisessa lehdessä).

      (2)  Neuvoston asetus (EY) N:o 2201/2003, annettu 27 päivänä marraskuuta 2003, tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta (EUVL L 338, 23.12.2003, s. 1).


title: Neuvoston päätös 2005/808/YUTP, tehty 21 päivänä marraskuuta 2005, Euroopan unionin tarkkailuvaltuuskunnan (EUMM) johtajan toimikauden jatkamisesta

text:
               22.11.2005

               FI

               Euroopan unionin virallinen lehti

               L 303/62

      NEUVOSTON PÄÄTÖS 2005/808/YUTP,
   tehty 21 päivänä marraskuuta 2005,
   Euroopan unionin tarkkailuvaltuuskunnan (EUMM) johtajan toimikauden jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,
   ottaa huomioon Euroopan unionin tarkkailuvaltuuskunnan toimeksiannon jatkamisesta 25 päivänä marraskuuta 2002 hyväksytyn neuvoston yhteisen toiminnan 2002/921/YUTP (1) ja erityisesti sen 5 artiklan 1 kohdan,
   sekä katsoo seuraavaa:

               (1)

               Neuvosto teki 22 päivänä marraskuuta 2004 päätöksen 2004/795/YUTP (2) Euroopan unionin tarkkailuvaltuuskunnan (EUMM) johtajan Maryse DAVIET in toimikauden jatkamisesta. Päätöksen voimassaolo päättyy 31 päivänä joulukuuta 2005.

               (2)

               Neuvosto hyväksyi 21 päivänä marraskuuta 2005 yhteisen toiminnan 2005/807/YUTP Euroopan unionin tarkkailuvaltuuskunnan (EUMM) (3) toimeksiannon muuttamisesta ja jatkamisesta 31 päivään joulukuuta 2006.

               (3)

               Näin ollen myös tarkkailuvaltuuskunnan johtajan toimikautta olisi jatkettava,

         ON PÄÄTTÄNYT SEURAAVAA:
   1 artikla
   Jatketaan Euroopan unionin tarkkailuvaltuuskunnan johtajan Maryse DAVIET in toimikautta 31 päivään joulukuuta 2006.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 21 päivänä marraskuuta 2005.

            Neuvoston puolesta

            Puheenjohtaja

         J. STRAW

      (1)  EYVL L 321, 26.11.2002, s. 51 ja oikaisu (EYVL L 324, 29.11.2002, s. 76), yhteinen toiminta sellaisena kuin se on viimeksi muutettuna yhteisellä toiminnalla 2004/794/YUTP (EUVL L 349, 25.11.2004, s. 55).

      (2)  EUVL L 349, 25.11.2004, s. 56.

      (3)  Katso tämän virallisen lehden sivu 61.


title: Neuvoston Päätös, tehty 6 päivänä huhtikuuta 2009, Euroopan yhteisön ja Barbadosin välisen lyhytaikaista oleskelua koskevan viisumivapaussopimuksen allekirjoittamisesta ja väliaikaisesta soveltamisesta (2009/479/EY)

text:
               30.6.2009

               FI

               Euroopan unionin virallinen lehti

               L 169/9

         NEUVOSTON PÄÄTÖS,
   tehty 6 päivänä huhtikuuta 2009,
   Euroopan yhteisön ja Barbadosin välisen lyhytaikaista oleskelua koskevan viisumivapaussopimuksen allekirjoittamisesta ja väliaikaisesta soveltamisesta
   (2009/479/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvoston asetuksella (EY) N:o 1932/2006 (1) muutettiin luettelon vahvistamisesta kolmansista maista, joiden kansalaisilla on oltava viisumi Euroopan unionin ulkorajoja ylittäessään (viisumipakkoluettelo), ja niistä kolmansista maista, joiden kansalaisia tämä vaatimus ei koske (viisumivapausluettelo), annettua asetusta (EY) N:o 539/2001 (2) muun muassa siten, että Barbados siirrettiin viisumipakkoluettelosta viisumivapausluetteloon. Asetuksessa (EY) N:o 1932/2006 säädetään lisäksi, että viisumivapautta sovelletaan Euroopan yhteisön ja Barbadosin välillä tehtävän viisumivapautta koskevan sopimuksen voimaantulopäivästä.

               (2)

               Neuvosto valtuutti 5 päivänä kesäkuuta 2008 tehdyllä päätöksellä komission neuvottelemaan Euroopan yhteisön ja Barbadosin välillä tehtävästä lyhytaikaista oleskelua koskevasta viisumivapaussopimuksesta.

               (3)

               Sopimusta koskevat neuvottelut aloitettiin 7 päivänä heinäkuuta 2008 ja ne saatiin päätökseen 16 päivänä lokakuuta 2008.

               (4)

               Brysselissä 12 päivänä marraskuuta 2008 parafoitu sopimus olisi allekirjoitettava ja siihen liitetyt julistukset olisi hyväksyttävä. Sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti ja vaikuttamatta mainitun pöytäkirjan 4 artiklan soveltamiseen Yhdistynyt kuningaskunta ja Irlanti eivät osallistu tämän päätöksen tekemiseen, se ei sido niitä eikä sitä sovelleta niihin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Barbadosin välisen lyhytaikaista oleskelua koskevan viisumivapaussopimuksen, jäljempänä ’sopimus’, allekirjoittaminen sillä varauksella, että sopimus tehdään.
   Sopimuksen teksti on liitetty tähän päätökseen.
   2 artikla
   Hyväksytään yhteisön puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisön puolesta sillä varauksella, että sopimus tehdään.
   4 artikla
   Sopimusta sovelletaan väliaikaisesti sen allekirjoittamispäivästä (3) alkaen, kunnes sopimuksen tekemistä varten tarvittavat menettelyt on saatettu päätökseen.

      Tehty Luxemburgissa 6 päivänä huhtikuuta 2009.

            Neuvoston puolesta

            Puheenjohtaja

         J. POSPÍŠIL

      (1)  EUVL L 405, 30.12.2006, s. 23.

      (2)  EYVL L 81, 21.3.2001, s. 1.

      (3)  Neuvoston pääsihteeristö julkaisee sopimuksen allekirjoittamispäivän Euroopan unionin virallisessa lehdessä.
   YHTEINEN JULISTUS
   Sopimuspuolet ottavat huomioon Euroopan yhteisön sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.
   Tämän vuoksi on toivottavaa, että Norjan, Islannin, Sveitsin ja Liechtensteinin viranomaiset ja Barbadosin viranomaiset tekevät viipymättä kahdenväliset lyhytaikaista oleskelua koskevat viisumivapaussopimukset samoin ehdoin kuin tämä sopimus tehdään.
   YHTEINEN JULISTUS SIITÄ, MITEN TULKITAAN TÄMÄN SOPIMUKSEN 3 ARTIKLAN 2 KOHDASSA TARKOITETTUA NIIDEN HENKILÖIDEN RYHMÄÄ, JOIDEN MATKAN TARKOITUKSENA ON ANSIOTYÖN TEKEMINEN
   Koska sopimuspuolet haluavat varmistaa yhteisen tulkinnan, ne sopivat, että tässä sopimuksessa niiden henkilöiden ryhmällä, joiden matkan tarkoituksena on ansiotyön tekeminen, tarkoitetaan henkilöitä, jotka tulevat toisen sopimuspuolen alueelle harjoittaakseen ammattia tai toimintaa vastikkeellisesti työntekijänä tai palveluntarjoajana.
   Tämän ryhmän ulkopuolella olisi oltava:

               —

               liikemiehet, ts. henkilöt jotka matkustavat liikeneuvotteluja varten (ilman, että he työskentelevät toisen sopimuspuolen alueella),

               —

               urheilijat ja taiteilijat, jotka harjoittavat toimintaa tilapäisesti,

               —

               toimittajat, jotka ovat asuinmaansa tiedotusvälineiden lähettämiä, ja

               —

               yritysten sisäiset harjoittelijat.

         Tämän julistuksen täytäntöönpanoa valvoo sekakomitea tämän sopimuksen 6 artiklan mukaisen vastuunsa nojalla. Sekakomitea voi ehdottaa tarpeellisiksi katsomiaan muutoksia sopimuspuolten kokemusten perusteella.
   YHTEINEN JULISTUS SIITÄ, MITEN TULKITAAN TÄMÄN SOPIMUKSEN 4 ARTIKLASSA TARKOITETTUA KOLMEN KUUKAUDEN AJANJAKSOA ENSIMMÄISEN ALUEELLE TULON PÄIVÄÄ SEURAAVIEN KUUDEN KUUKAUDEN AIKANA
   Sopimuspuolet sopivat, että tämän sopimuksen 4 artiklassa vahvistetulla enintään kolmen kuukauden ajanjaksolla ensimmäisen Barbadosin alueelle tai Schengen-alueelle tulon päivää seuraavien kuuden kuukauden aikana tarkoitetaan joko yhtäjaksoista vierailua tai useita peräkkäisiä vierailuja, joiden yhteenlaskettu kesto ei ylitä kolmea kuukautta kuuden kuukauden aikana.
   YHTEINEN JULISTUS KANSALAISILLE SUUNNATTAVASTA VIISUMIVAPAUSSOPIMUSTA KOSKEVASTA TIEDOTUKSESTA
   Sopimuspuolet toteavat, että avoimuus on tärkeää Euroopan unionin ja Barbadosin kansalaisille, ja sopivat varmistavansa, että viisumivapaussopimuksen sisällöstä ja seurauksista ja siihen liittyvistä kysymyksistä, kuten maahantuloedellytyksistä, tiedotetaan kattavasti.
    ---documentbreak---

               30.6.2009

               FI

               Euroopan unionin virallinen lehti

               L 169/10

         Euroopan yhteisön ja Barbadosin välinen
   SOPIMUS
   lyhytaikaista oleskelua koskevasta viisumivapaudesta
   EUROOPAN YHTEISÖ, jäljempänä ’yhteisö’, sekä
   BARBADOS, jäljempänä ’sopimuspuolet’, jotka
   TARKOITUKSENAAN kehittää edelleen sopimuspuolten välisiä ystävällisiä suhteita ja helpottaa matkustamista varmistamalla kansalaisilleen viisumivapaa maahantulo ja lyhytaikainen oleskelu;
   OTTAVAT HUOMIOON 21 päivänä joulukuuta 2006 annetun neuvoston asetuksen (EY) N:o 1932/2006 (1), jolla muutettiin luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annettua asetusta (EY) N:o 539/2001 muun muassa siirtämällä kuusi kolmatta maata, mukaan lukien Barbados, niiden kolmansien maiden luetteloon, joiden kansalaiset on vapautettu viisumipakosta heidän oleskellessaan lyhyen ajan Euroopan unionin (EU) jäsenvaltioissa;
   OTTAVAT HUOMIOON, että asetuksen (EY) N:o 1932/2006 2 artiklassa säädetään, että viisumivapautta on sovellettava kyseisiin kuuteen maahan vasta siitä päivästä lähtien, jona Euroopan yhteisön ja kyseisen kolmannen maan välinen viisumivapaussopimus tulee voimaan;
   TOTEAVAT, että kaikkien jäsenvaltioiden kansalaiset on vapautettu viisumipakosta heidän matkustaessaan Barbadosiin; viisumivapaa aika on kuitenkin joko 28 päivää tai kuusi kuukautta;
   HALUAVAT varmistaa, että kaikkien EU:n kansalaisten tasavertaista kohtelua koskevaa periaatetta noudatetaan;
   OTTAVAT HUOMIOON, että henkilöt, joiden matkan tarkoituksena on työskentely korvausta vastaan lyhytaikaisen oleskelunsa aikana, eivät kuulu tämän sopimuksen soveltamisalaan, minkä vuoksi tämän ryhmän osalta viisumipakkoon tai siitä myönnettävään vapautukseen ja työnsaantiin sovelletaan edelleen asiaa koskevaa yhteisön oikeutta ja jäsenvaltioiden kansallista lainsäädäntöä sekä Barbadosin kansallista lainsäädäntöä;
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OVAT SOPINEET SEURAAVAA:
   1 artikla
   Tarkoitus
   Tässä sopimuksessa määrätään Euroopan unionin ja Barbadosin kansalaisten mahdollisuudesta matkustaa viisumivapaasti toisen sopimuspuolen alueelle enintään kolmeksi kuukaudeksi kuuden kuukauden aikana.
   2 artikla
   Määritelmät
   Tässä sopimuksessa tarkoitetaan:

               a)

               ’jäsenvaltiolla’ mitä tahansa Euroopan unionin jäsenvaltiota Yhdistynyttä kuningaskuntaa ja Irlantia lukuun ottamatta;

               b)

               ’Euroopan unionin kansalaisella’ henkilöä, jolla on jonkin a alakohdassa tarkoitetun jäsenvaltion kansalaisuus;

               c)

               ’Barbadosin kansalaisella’ henkilöä, jolla on Barbadosin kansalaisuus;

               d)

               ’Schengen-alueella’ aluetta, jolla ei ole sisärajoja ja joka käsittää a alakohdassa tarkoitettujen, Schengenin säännöstöä täysimääräisesti soveltavien jäsenvaltioiden alueet.

         3 artikla
   Soveltamisala
   1.   Euroopan unionin kansalaiset, joilla on jonkin jäsenvaltion myöntämä voimassa oleva tavallinen passi, diplomaattipassi, virkapassi tai virkamatkapassi, voivat tulla Barbadosin alueelle ja oleskella siellä ilman viisumia 4 artiklan 1 kohdassa määritetyn ajan.
   Barbadosin kansalaiset, joilla on Barbadosin myöntämä voimassa oleva tavallinen passi, diplomaattipassi, virkapassi tai virkamatkapassi, voivat tulla jäsenvaltioiden alueelle ja oleskella siellä ilman viisumia 4 artiklan 2 kohdassa määritetyn ajan.
   2.   Edellä olevaa 1 kohtaa ei sovelleta henkilöihin, joiden matkan tarkoituksena on ansiotyön tekeminen.
   Tämän henkilöryhmän osalta kukin jäsenvaltio voi erikseen päättää viisumipakon määräämisestä Barbadosin kansalaisille tai sen peruuttamisesta asetuksen (EY) N:o 539/2001 4 artiklan 3 kohdan mukaisesti.
   Tämän henkilöryhmän osalta Barbados voi päättää kunkin jäsenvaltion kansalaisille erikseen määrättävästä viisumipakosta tai viisumivapaudesta kansallisen lainsäädäntönsä mukaisesti.
   3.   Tämän sopimuksen mukaista viisumivapautta sovelletaan rajoittamatta maahantulon ja lyhytaikaisen oleskelun edellytyksiä koskevan sopimuspuolten lainsäädännön soveltamista. Jäsenvaltiot ja Barbados varaavat oikeuden evätä maahantulon ja lyhytaikaisen oleskelun alueellaan, jos yksi tai useampi näistä edellytyksistä ei täyty.
   4.   Viisumivapautta sovelletaan riippumatta siitä, mitä kuljetusmuotoa sopimuspuolten rajojen ylittämiseen on käytetty.
   5.   Sellaisiin kysymyksiin, jotka eivät kuulu tämän sopimuksen soveltamisalaan, sovelletaan yhteisön oikeutta, jäsenvaltioiden kansallista lainsäädäntöä tai Barbadosin kansallista lainsäädäntöä.
   4 artikla
   Oleskelun kesto
   1.   Euroopan unionin kansalaiset voivat oleskella Barbadosin alueella enintään kolmen kuukauden ajan ensimmäistä maan alueelle tulon päivää seuraavien kuuden kuukauden aikana.
   2.   Barbadosin kansalaiset voivat oleskella Schengen-alueella enintään kolmen kuukauden ajan ensimmäisen jonkin Schengenin säännöstöä täysimääräisesti soveltavan jäsenvaltion alueelle tulon päivää seuraavien kuuden kuukauden aikana. Tämä kolmen kuukauden ajanjakso kuuden kuukauden aikana lasketaan ottamatta huomioon mahdollista oleskelua sellaisessa jäsenvaltiossa, joka ei vielä sovella täysimääräisesti Schengenin säännöstöä.
   Barbadosin kansalaiset voivat oleskella enintään kolmen kuukauden ajan kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, ensimmäisen kyseisen jäsenvaltion alueelle tulon päivää seuraavien kuuden kuukauden aikana, riippumatta Schengen-alueella oleskelun lasketusta kestosta.
   3.   Tämä sopimus ei vaikuta Barbadosin ja jäsenvaltioiden mahdollisuuteen pidentää kolmen kuukauden oleskeluaikaa kansallisen lainsäädännön ja yhteisön oikeuden mukaisesti.
   5 artikla
   Maantieteellinen soveltamisala
   1.   Tämän sopimuksen määräyksiä sovelletaan Ranskan tasavallan osalta ainoastaan Ranskan tasavallan Euroopassa olevaan alueeseen.
   2.   Tämän sopimuksen määräyksiä sovelletaan Alankomaiden kuningaskunnan osalta ainoastaan Alankomaiden kuningaskunnan Euroopassa olevaan alueeseen.
   6 artikla
   Sopimuksen hallinnointia käsittelevä sekakomitea
   1.   Sopimuspuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja Barbadosin edustajista. Yhteisöä edustaa Euroopan komissio.
   2.   Komitean tehtävänä on muun muassa

               a)

               valvoa tämän sopimuksen täytäntöönpanoa;

               b)

               ehdottaa muutoksia tai lisäyksiä tähän sopimukseen;

               c)

               ratkaista riitoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu tarvittaessa jommankumman sopimuspuolen pyynnöstä.
   4.   Komitea vahvistaa työjärjestyksensä.
   7 artikla
   Tämän sopimuksen sekä jäsenvaltioiden ja Barbadosin voimassa olevien kahdenvälisten sopimusten välinen suhde
   Tätä sopimusta sovelletaan ensisijaisesti muihin sellaisiin kahdenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Barbadosin välillä, siltä osin kuin niiden määräykset koskevat tämän sopimuksen soveltamisalaan kuuluvia kysymyksiä.
   8 artikla
   Loppumääräykset
   1.   Sopimuspuolet ratifioivat tai hyväksyvät tämän sopimuksen omia sisäisiä menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen saattaneensa edellä tarkoitetut menettelyt päätökseen.
   2.   Tämä sopimus on voimassa toistaiseksi, jollei sen voimassaoloa päätetä 5 kohdan mukaisesti.
   3.   Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan sen jälkeen, kun sopimuspuolet ovat ilmoittaneet toisilleen sitä varten tarvittavien sisäisten menettelyjensä päätökseen saattamisesta.
   4.   Kumpikin sopimuspuoli voi keskeyttää tämän sopimuksen tai sen osan soveltamisen erityisesti yleiseen järjestykseen tai kansallisen turvallisuuden tai kansanterveyden suojaamiseen, laittomaan maahanmuuttoon tai toisen sopimuspuolen palauttamaan viisumipakkoon liittyvistä syistä. Päätös soveltamisen keskeyttämisestä on annettava tiedoksi toiselle sopimuspuolelle viimeistään kaksi kuukautta ennen päätöksen voimaantuloa. Kun keskeyttämiseen johtaneita syitä ei enää ole, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle.
   5.   Kumpi tahansa sopimuspuoli voi päättää tämän sopimuksen voimassaolon ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua siitä päivästä, jona ilmoitus on tehty.
   6.   Barbados voi keskeyttää tämän sopimuksen soveltamisen tai päättää sen voimassaolon vain kaikkien jäsenvaltioiden osalta.
   7.   Yhteisö voi keskeyttää tämän sopimuksen soveltamisen tai päättää sen voimassaolon vain kaikkien jäsenvaltioidensa osalta.

      Tehty Brysselissä 28. toukokuuta 2009 kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Барбадос
         Por Barbados
         Za Barbados
         For Barbados
         Für Barbados
         Barbadose nimel
         Για τα Μπαρμπάντος
         For Barbados
         Pour la Barbade
         Per le Barbados
         Barbadosas vārdā
         Barbadoso vardu
         Barbados részéről
         Għal Barbados
         Voor Barbados
         W imieniu Barbadosu
         Por Barbados
         Pentru Barbados
         Za Barbados
         Za Barbados
         Barbadosin puolesta
         För Barbados

      (1)  EUVL L 405, 30.12.2006, s. 23.


title: 2011/503/EU: Komission päätös, annettu 11 päivänä elokuuta 2011 , luvan antamisesta Espanjalle keskeyttää työntekijöiden vapaasta liikkuvuudesta unionin alueella annetun Euroopan parlamentin ja neuvoston asetuksen (EU) N:o 492/2011 1–6 artiklan soveltaminen romanialaisiin työntekijöihin

text:
               12.8.2011

               FI

               Euroopan unionin virallinen lehti

               L 207/22

         KOMISSION PÄÄTÖS,
   annettu 11 päivänä elokuuta 2011,
   luvan antamisesta Espanjalle keskeyttää työntekijöiden vapaasta liikkuvuudesta unionin alueella annetun Euroopan parlamentin ja neuvoston asetuksen (EU) N:o 492/2011 1–6 artiklan soveltaminen romanialaisiin työntekijöihin
   (2011/503/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Bulgarian ja Romanian liittymisasiakirjan (1) ja erityisesti sen 23 artiklan sekä liitteessä VII olevan 1 osan ”Henkilöiden vapaa liikkuvuus” 7 kohdan toisen alakohdan,
   ottaa huomioon Espanjan 28 päivänä heinäkuuta 2011 esittämän pyynnön
   sekä katsoo seuraavaa:

               (1)

               Espanja on soveltanut työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (2) 1–6 artiklaa Romanian kansalaisiin 1 päivästä tammikuuta 2009. Asetus (ETY) N:o 1612/68 korvattiin työntekijöiden vapaasta liikkuvuudesta unionin alueella 5 päivänä huhtikuuta 2011 annetulla Euroopan parlamentin ja neuvoston asetuksella (EU) N:o 492/2011 (3), jolla toteutettiin asetuksen kodifiointi ja joka tuli voimaan 16 päivänä kesäkuuta 2011.

               (2)

               Espanja viittasi työmarkkinoidensa vakaviin häiriöihin ja ilmoitti komissiolle 22 päivänä heinäkuuta 2011 vuoden 2005 liittymisasiakirjan liitteessä VII olevan 1 osan 7 kohdan kolmannen alakohdan nojalla, että se oli päättänyt kyseisenä päivänä ottaa uudelleen käyttöön rajoituksia, jotka koskevat romanialaisten työntekijöiden pääsyä työmarkkinoille, koska toimiin oli ryhdyttävä viipymättä maataloussektorilla kesäkaudella vallitsevan tilanteen takia; jos odotettaisiin kyseisessä liitteessä VII olevan 7 kohdan toisen alakohdan mukaista komission päätöstä, saapuvien romanialaisten työntekijöiden lukumäärä voisi kasvaa ja uudelleen käyttöön otettujen rajoitusten teho saattaisi kärsiä. Samaan aikaan Espanjan hallitus toimitti jälkikäteen annettavan perustellun ilmoituksen, jossa oli täydentävää tietoa työmarkkinoilla esiintyvistä häiriöistä.

               (3)

               Jatkona 22 päivänä heinäkuuta 2011 tekemäänsä ilmoitukseen Espanja pyysi 28 päivänä heinäkuuta 2011 päivätyssä, vuoden 2005 liittymisasiakirjan liitteessä VII olevan 7 kohdan toisen alakohdan mukaisessa kirjeessä, että komissio keskeyttäisi asetuksen (EU) N:o 492/2011 1–6 artiklan soveltamisen romanialaisten työntekijöiden osalta kokonaisuudessaan kaikkialla Espanjassa ja kaikilla työmarkkinasektoreilla ja että annettavaa päätöstä olisi tarkasteltava uudelleen 31 päivään joulukuuta 2012 mennessä.

               (4)

               Espanja perustelee pyyntöään viittaamalla maan työmarkkinoilla tällä hetkellä esiintyviin vakaviin häiriöihin ja etenkin työllisyysasteen ennennäkemättömään laskuun vuonna 2008 alkaneen talouden taantuman seurauksena; taantuma on johtanut työttömyyden voimakkaaseen lisääntymiseen – työttömyysaste on tällä hetkellä yli 20 % – ja vaikeuksiin luoda uudelleen huomattavaa määrää työpaikkoja lyhyellä aikavälillä.

               (5)

               Espanja ilmoittaa, että nämä työllisyyttä vakavasti uhkaavat häiriöt maan työmarkkinoilla ovat yleisiä, eivätkä ne rajoitu tietylle alueelle tai tiettyyn toimialaan.

               (6)

               Espanja perustelee pyyntöään myös seuraavilla seikoilla: Romanian kansalaisten työllisyysasteen lasku Espanjassa, työttömyyden tasainen lisääntyminen ja Espanjassa asuvien Romanian kansalaisten lukumäärän merkittävä kasvu, jotka ovat jatkuneet Espanjan työmarkkinoiden heikkenevästä kehityssuuntauksesta huolimatta ja jotka ovat vaikuttaneet Espanjan kykyyn ottaa vastaan uusia työntekijävirtoja.

               (7)

               Vuoden 2005 liittymisasiakirjan liitteessä VII olevan 1 osan 7 kohta muodostaa suojalausekkeen, jonka tarkoituksena on antaa jäsenvaltiolle, joka jo soveltaa asetuksen (EU) N:o 492/2011 1–6 artiklaa täysimääräisesti kyseisen liitteen siirtymäjärjestelyjen piiriin kuuluviin työntekijöihin ja jonka työmarkkinoilla on tai ennakoidaan olevan vakavia häiriöitä, mahdollisuus ottaa uudelleen käyttöön työntekijöiden vapaata liikkuvuutta koskevia rajoituksia, joilla pyritään palauttamaan häiriytynyt työmarkkinatilanne normaaliksi tietyllä alueella tai tietyn ammatin osalta.

               (8)

               Vuoden 2005 liittymisasiakirjan liitteessä VII olevan 1 osan 7 kohdassa säädetään kahdesta toisiinsa liittyvästä menettelystä: 7 kohdan toisen alakohdan mukaisesta tavanomaisesta menettelystä ja 7 kohdan kolmannen alakohdan mukaisesta kiireellisestä menettelystä. Mainitun 7 kohdan toisen alakohdan mukaisessa menettelyssä edellytetään, että jäsenvaltio pyytää komissiota keskeyttämään kahden viikon kuluessa kokonaan tai osittain työntekijöiden vapaasta liikkuvuudesta annetun unionin lainsäädännön soveltamisen tietyn alueen tai ammatin osalta, kun taas 7 kohdan kolmannen alakohdan mukaisen menettelyn osalta säädetään, että kiireellisissä ja poikkeuksellisissa tapauksissa, joissa jäsenvaltio ei voi odottaa 7 kohdan toisen alakohdan mukaista komission päätöstä, se voi yksipuolisesti jo keskeyttää työntekijöiden vapaata liikkuvuutta koskevan EU-lainsäädännön soveltamisen.

               (9)

               Saatavilla olevien taloudellisten tietojen analyysi osoittaa, että Espanjan työmarkkinoilla todella esiintyy vakavia häiriöitä, jotka ilmenevät EU:n selvästi korkeimpana työttömyysasteena (Eurostatin kuukausittaisten työttömyystietojen mukaan se oli kesäkuussa 2011 Espanjassa 21,0 % EU:n keskiarvon ollessa 9,4 % ja euroalueen keskiarvon ollessa 9,9 %), erityisen korkeana nuorisotyöttömyytenä (45,7 % kesäkuussa 2011) ja talouden elpymisen hitautena (Eurostatin tietojen mukaan BKT:n kasvu vuoden 2011 ensimmäisenä neljänneksenä oli ainoastaan 0,3 % edelliseen vuosineljännekseen verrattuna, kun vastaava luku koko EU:ssa ja euroalueella oli 0,8 %); lisäksi tilannetta vaikeuttaa tämänhetkinen kansainvälisten rahoitusmarkkinoiden epävakaisuus, jonka vuoksi Espanjan on tehtävä budjettiinsa julkisen talouden vakauttamiseen tähtääviä lisäleikkauksia, jotka saattavat lyhyellä aikavälillä vaikuttaa kielteisesti talouskasvuun. Työllisyyden laskun vaikutukset ovat olleet yleisiä ja koskeneet kaikkia alueita ja kaikkia tuotantosektoreita. Vuosien 2008–2010 työvoimatutkimusten tiedot osoittavat myös 9 prosentin – rakennussektorilla jopa 33 prosentin – laskua työllisyysasteessa kaikilla alueilla; lasku vaihtelee Baskimaan 6 prosentista Valencian itsehallintoalueen 13 prosenttiin.

               (10)

               Tämän vuoksi komissio katsoo, että Espanja on esittänyt todisteet siitä, että maan työmarkkinoilla on häiriöitä, jotka ovat yleisiä, jotka vaikuttavat vakavalla tavalla työllisyyteen kaikilla alueilla ja kaikilla toimialoilla ja jotka todennäköisesti jatkuvat lähitulevaisuudessa.

               (11)

               Lisäksi komissio analyysi osoitti seuraavaa: Espanjassa asuvien Romanian kansalaisten työttömyysaste on yli 30 % (Eurostatin työvoimatutkimus, vuoden 2011 ensimmäinen neljännes). Vaikka työvoiman tarve Espanjassa on pieni, huomattavia määriä Romanian kansalaisia saapuu edelleen Espanjaan, joskin heidän määränsä on hiukan pienentynyt talouden taantuman seurauksena. Espanjassa asuvien Romanian kansalaisten lukumäärä on kasvanut 1 päivän tammikuuta 2006 ja 1 päivän tammikuuta 2010 välisenä aikana 388 000:sta 823 000:een (lähde: Eurostatin muuttoliiketilastot).

               (12)

               Jos romanialaisia työntekijöitä saapuu edelleen rajoittamattomasti Espanjaan, maan työmarkkinoille aiheutuu todennäköisesti lisäpaineita.

               (13)

               Jotta normaali tilanne saadaan palautettua Espanjan työmarkkinoille, on aiheellista antaa Espanjalle lupa rajoittaa tilapäisesti romanialaisten työntekijöiden vapaata pääsyä maan työmarkkinoille.

               (14)

               Työmarkkinoille pääsyn rajoittaminen muodostaa poikkeuksen Euroopan unionin toiminnasta tehdyn sopimuksen yhteen perusperiaatteeseen eli työntekijöiden vapaaseen liikkuvuuteen. Tuomioistuimen vakiintuneen oikeuskäytännön mukaisesti tällaisia toimenpiteitä olisi tulkittava ja sovellettava suppeasti.

               (15)

               Vaikka rajoituksia olisi aiheellista soveltaa ammatilliseen toimintaan koko Espanjan alueella ja kaikilla toimialoilla, kun otetaan huomioon Espanjan työmarkkinoilla tällä hetkellä vallitseva erityistilanne sekä selektiivisten rajoitusten aiheuttamat siirtymiset ja muut mahdolliset heijastusvaikutukset alueiden ja toimialojen välillä, poikkeuksen soveltamisalaa voidaan silti supistaa, jos komissio katsoo, että poikkeuksen hyväksymiseen johtaneet seikat ovat muuttuneet tai että sen vaikutukset osoittautuvat rajoittavammiksi kuin sen tavoite edellyttää, etenkin sellaisen ammatillisen toiminnan osalta, joka edellyttää korkeakoulututkintoa ja vastaavaa ammattitaitoa.

               (16)

               Jotta tällä päätöksellä hyväksytyillä rajoituksilla olisi suunniteltu vaikutus Espanjan työmarkkinoihin, pidetään asianmukaisena, että rajoituksia sovellettaisiin 31 päivään joulukuuta 2012 saakka; tätä aikataulua voidaan kuitenkin lyhentää, jos komissio katsoo, että tämän päätöksen hyväksymiseen johtaneet seikat ovat muuttuneet tai että sen vaikutukset osoittautuvat rajoittavammiksi kuin sen tavoite edellyttää.

               (17)

               Tämän vuoksi Espanjan on toimitettava komissiolle neljännesvuosittain tilastotiedot, joiden avulla voidaan varmistaa työmarkkinoiden kehitys toimialoittain ja ammateittain. Ensimmäinen neljännesvuosittainen raportti on esitettävä ennen 31 päivää joulukuuta 2011.

               (18)

               Päätös, jolla Espanjalle annetaan lupa ottaa uudelleen käyttöön rajoituksia, jotka koskevat romanialaisten työntekijöiden vapaata pääsyä Espanjan työmarkkinoille, tehdään lisäksi tietyin ehdoin, joilla varmistetaan, että nämä rajoitukset rajoitetaan tarkasti siihen, mikä on tarpeen halutun tavoitteen saavuttamiseksi.

               (19)

               Sen vuoksi ei ole aiheellista antaa lupaa ottaa uudelleen käyttöön rajoituksia, joita sovellettaisiin Espanjan työmarkkinoilla jo työskenteleviin Romanian kansalaisiin ja heidän perheenjäseniinsä taikka Espanjan julkisissa työvoimapalveluissa työnhakijoiksi jo rekisteröityihin Romanian kansalaisiin ja heidän perheenjäseniinsä.

               (20)

               Olisi myös noudatettava vuoden 2005 liittymisasiakirjan liitteessä VII olevassa 1 osassa vahvistettuja rajoituksiin sovellettavia periaatteita, kuten vallitsevan tilanteen säilyttämistä koskeva lauseke ja 14 kohdassa mainittu jäsenvaltioiden kansalaisten asettaminen etusijalle.

               (21)

               Romanialaisten työntekijöiden perheenjäsenten oikeuteen toimia työntekijänä Espanjassa olisi sovellettava vuoden 2005 liittymisasiakirjan liitteessä VII olevan 1 osan 8 kohtaa soveltuvin osin.

               (22)

               Tällä päätöksellä sallitut rajoitukset, jotka koskevat Romanian kansalaisten ja heidän perheenjäsentensä oikeuksia päästä Espanjan työmarkkinoille, rajoitetaan tiukasti tämän päätöksen soveltamisalaan, eivätkä ne voi millään tavoin vaikuttaa muihin oikeuksiin, joita Romanian kansalaisilla ja heidän perheenjäsenillään on unionin lainsäädännön perusteella.

               (23)

               On varmistettava, että Espanjan työmarkkinoiden kehittymistä seurataan ja siitä tiedotetaan neljännesvuosittain.

               (24)

               Seurannan vuoksi on varmistettava, että komissiolle annetaan tiedot toimenpiteistä, joita Espanja on toteuttanut tämän päätöksen perusteella,

         ON HYVÄKSYNYT TÄMÄN PÄÄTÖKSEN:
   1 artikla
   Espanjalle annetaan lupa keskeyttää tämän päätöksen 2–4 artiklassa esitettyjen ehtojen mukaisesti asetuksen (EU) N:o 492/2011 1–6 artiklan soveltaminen Romanian kansalaisiin 31 päivään joulukuuta 2012.
   2 artikla
   Tällä päätöksellä ei saa olla vaikutuksia Romanian kansalaisiin ja heidän perheenjäseniinsä,

               1)

               jotka työskentelevät Espanjassa tämän päätöksen voimaantulopäivänä,

               2)

               jotka on rekisteröity työnhakijoiksi Espanjan julkisissa työvoimapalveluissa tämän päätöksen voimaantulopäivänä.

         3 artikla
   Tämän päätöksen täytäntöönpanoon sovelletaan vuoden 2005 liittymisasiakirjan liitteessä VII olevassa 1 osassa vahvistettuja siirtymätoimenpiteitä soveltuvin osin.
   4 artikla
   Espanjan on toteutettava kaikki tarvittavat toimenpiteet seuratakseen edelleen tiiviisti työmarkkinoidensa kehitystä. Sen on toimitettava komissiolle neljännesvuosittaiset tilastotiedot työmarkkinoiden kehittymisestä toimialoittain ja ammateittain. Ensimmäinen neljännesvuosittainen raportti on esitettävä ennen 31 päivää joulukuuta 2011.
   Jos merkittäviä muutoksia tapahtuu, Espanjan on toimitettava komissiolle ja jäsenvaltioille viipymättä päivitetyt tiedot asiaankuuluvista seikoista, jotka se on toimittanut pyytäessään komission päätöstä ja joiden perusteella tämä päätös annetaan.
   5 artikla
   Tätä päätöstä voidaan muuttaa tai se voidaan kumota, jos päätöksen hyväksymiseen johtaneet, 4 artiklassa tarkoitetut asiaankuuluvat seikat ovat muuttuneet tai jos päätöksen vaikutukset osoittautuvat rajoittavammiksi kuin sen tavoite edellyttää.
   6 artikla
   Espanjan on toimitettava komissiolle tiedot toimenpiteistä, joita se on toteuttanut tämän päätöksen perusteella, kahden kuukauden kuluessa päätöksen vastaanottamisesta.
   7 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 11 päivänä elokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 157, 21.6.2005, s. 203.

      (2)  EYVL L 257, 19.10.1968, s. 2. Suomenkielinen erityispainos, alue 5, nide 1, s. 33.

      (3)  EUVL L 141, 27.5.2011, s. 1.


title: Neuvoston päätös (EU) 2017/1763, annettu 25 päivänä syyskuuta 2017, alueiden komitean kahden jäsenen ja yhden varajäsenen, joita Liettuan tasavalta on ehdottanut, nimeämisestä

text:
               28.9.2017

               FI

               Euroopan unionin virallinen lehti

               L 250/57

         NEUVOSTON PÄÄTÖS (EU) 2017/1763,
   annettu 25 päivänä syyskuuta 2017,
   alueiden komitean kahden jäsenen ja yhden varajäsenen, joita Liettuan tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Liettuan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean jäsenen paikka on vapautunut Mindaugas SINKEVIČIUSin toimikauden päätyttyä.

               (3)

               Yksi alueiden komitean varajäsenen paikka on vapautunut Jonas JARUTISin toimikauden päätyttyä.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt alueiden komiteaan jäljellä olevaksi toimikaudeksi eli 25 päivään tammikuuta 2020:

               a)

               jäseneksi:

                           —

                           Tadeuš ANDŽEJEVSKI, Member of Vilnius District Municipal Council,

               b)

               varajäseneksi:

                           —

                           Lina KAIRYTĖ, Member of Panevėžys District Municipal Council.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä syyskuuta 2017.

            Neuvoston puolesta

            Puheenjohtaja

         M. MAASIKAS

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


Avis juridique important

|

32003B0418

2003/418/EY: Euroopan parlamentin päätös, 8. huhtikuuta 2003 vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2001

Virallinen lehti nro L 148 , 16/06/2003 s. 0089 - 0089 Virallinen lehti nro 064 E , 12/03/2004 s. 0256 - 0257

Euroopan parlamentin päätös,8. huhtikuuta 2003vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2001(2003/418/EY)EUROOPAN PARLAMENTTI, jokaottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2001 sekä säätiön vastaukset(1) (C5-0597/2002),ottaa huomioon 7. maaliskuuta 2003 annetun neuvoston suosituksen (C5-0089/2003),ottaa huomioon EY:n perustamissopimuksen ja erityisesti sen 276 artiklan,ottaa huomioon neuvoston asetuksen (ETY) N:o 1365/75(2), sellaisena kuin se on muutettuna neuvoston asetuksella (ETY) N:o 1947/93(3), 16 artiklan ja ottaa huomioon 25. kesäkuuta 2002 annetun varainhoitoasetuksen(4) 185 artiklan,ottaa huomioon työjärjestyksen 93 a artiklan ja liitteen V,ottaa huomioon talousarvion valvontavaliokunnan mietinnön sekä työllisyys- ja sosiaalivaliokunnan lausunnon (A5-0079/2003),1. myöntää vastuuvapauden Euroopan elin- ja työolojen kehittämissäätiön hallintoneuvostolle sen talousarvion toteuttamisesta varainhoitovuonna 2001;2. sisällyttää huomautuksensa oheiseen päätöslauselmaan;3. kehottaa puhemiestä välittämään tämän päätöksen ja siihen liittyvät huomautukset sisältävän päätöslauselman Euroopan elin- ja työolojen kehittämissäätiön hallintoneuvostolle, neuvostolle, komissiolle, yhteisöjen tuomioistuimelle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 326, 27.12.2002, s. 57.(2) EYVL L 139, 30.5.1975, s. 1.(3) EYVL L 181, 23.7.1993, s. 13.(4) EYVL L 248, 16.9.2002, s. 1.


title: 2007/159/EY: Neuvoston päätös, tehty 22 päivänä helmikuuta 2007 , yhteisön kannasta luonnokseen Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta (ETA:n kannalta merkityksellinen teksti)

text:
               9.3.2007

               FI

               Euroopan unionin virallinen lehti

               L 69/37

      NEUVOSTON PÄÄTÖS,
   tehty 22 päivänä helmikuuta 2007,
   yhteisön kannasta luonnokseen Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta
   (ETA:n kannalta merkityksellinen teksti)
   (2007/159/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 4 artiklan 2 kohdan toisen luetelmakohdan,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon,
   sekä katsoo seuraavaa:

               (1)

               Luonnoksessa Yhdistyneiden Kansakuntien Euroopan talouskomission säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta (2) määrätään, että sopimuspuolten väliset moottoriajoneuvojen kaupan tekniset esteet mainittujen näkökohtien osalta poistetaan samalla kun varmistetaan korkea turvallisuuden taso.

               (2)

               Yhteisön kanta mainittuun sääntöluonnokseen olisi määriteltävä, ja lisäksi olisi päätettävä, että yhteisö äänestää komission edustamana luonnoksen hyväksymisen puolesta.

               (3)

               Sääntöluonnos olisi sisällytettävä yhteisön moottoriajoneuvojen tyyppihyväksyntäjärjestelmään, sillä moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä 27 päivänä syyskuuta 1977 annetun neuvoston direktiivin 77/649/ETY (3) soveltamisala on sama kuin kyseisen sääntöluonnoksen,

         ON PÄÄTTÄNYT SEURAAVAA:
   1 artikla
   Hyväksytään asiakirjaan TRANS/WP.29/2005/82 sisältyvä luonnos Yhdistyneiden Kansakuntien Euroopan talouskomission (UN/ECE) säännöksi moottoriajoneuvojen hyväksynnästä moottoriajoneuvon kuljettajan etunäkyvyysalueen osalta.
   2 artikla
   Yhteisö äänestää komission edustamana 1 artiklassa tarkoitetun sääntöluonnoksen hyväksymisen puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin hallintokomitean tulevassa kokouksessa.
   3 artikla
   UN/ECE:n sääntö moottoriajoneuvojen hyväksynnästä moottoriajoneuvon kuljettajan etunäkyvyysalueen osalta sisällytetään moottoriajoneuvoja koskevaan yhteisön tyyppihyväksyntäjärjestelmään.

      Tehty Brysselissä 22 päivänä helmikuuta 2007.

            Neuvoston puolesta

            Puheenjohtaja

         F. MÜNTEFERING

      (1)  EYVL L 346, 17.12.1997, s. 78.

      (2)  UN/ECE:n asiakirja TRANS/WP.29/2005/82.

      (3)  EYVL L 267, 19.10.1977, s. 1. Direktiivi sellaisena kuin se on viimeksi muutettuna komission direktiivillä 90/630/ETY (EYVL L 341, 6.12.1990, s. 20).


title: 2009/144/EY: Neuvoston päätös, tehty 19 päivänä helmikuuta 2009 , AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien toimenpiteiden soveltamiskauden jatkamisesta

text:
               20.2.2009

               FI

               Euroopan unionin virallinen lehti

               L 49/15

      NEUVOSTON PÄÄTÖS,
   tehty 19 päivänä helmikuuta 2009,
   AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien toimenpiteiden soveltamiskauden jatkamisesta
   (2009/144/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan,
   ottaa huomioon Cotonoussa 23 päivänä kesäkuuta 2000 allekirjoitetun (1) ja Luxemburgissa 25 päivänä kesäkuuta 2005 tarkistetun (2) AKT–EY-kumppanuussopimuksen,
   ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen (3) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Neuvoston päätöksellä 2002/148/EY (4) päätettiin AKT–EY-kumppanuussopimuksen 96 artiklan 2 kohdan c alakohdan nojalla käydyt neuvottelut Zimbabwen tasavallan kanssa ja toteutettiin kyseisen päätöksen liitteessä eritellyt aiheelliset toimenpiteet.

               (2)

               Päätöksellä 2008/158/EY (5) jatkettiin edelleen 12 kuukaudella 20 päivään helmikuuta 2009 päätöksen 2002/148/EY 2 artiklassa tarkoitettujen toimenpiteiden soveltamista, jota oli jatkettu päätöksen 2003/112/EY (6) 1 artiklalla 20 päivään helmikuuta 2004, päätöksen 2004/157/EY (7) 1 artiklalla 20 päivään helmikuuta 2005, päätöksen 2005/139/EY (8) 1 artiklalla 20 päivään helmikuuta 2006, päätöksen 2006/114/EY (9) 1 artiklalla 20 päivään helmikuuta 2007 ja päätöksen 2007/127/EY (10) 1 artiklalla 18 päivään helmikuuta 2008.

               (3)

               Zimbabwen hallitus ei edelleenkään kunnioita AKT–EY-kumppanuussopimuksen 9 artiklassa mainittuja olennaisia osia, eivätkä Zimbabwessa vallitsevat olosuhteet takaa ihmisoikeuksien, demokratian periaatteiden ja oikeusvaltioperiaatteen kunnioittamista.

               (4)

               Sen vuoksi toimenpiteiden soveltamista olisi edelleen jatkettava,

         ON PÄÄTTÄNYT SEURAAVAA:
   1 artikla
   Päätöksen 2002/148/EY 2 artiklassa tarkoitettujen toimenpiteiden soveltamista jatketaan 20 päivään helmikuuta 2010. Toimenpiteitä tarkastellaan jatkuvasti.
   Tämän päätöksen liitteenä oleva kirje osoitetaan Zimbabwen presidentille.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 19 päivänä helmikuuta 2009.

            Neuvoston puolesta

            Puheenjohtaja

         M. ŘÍMAN

      (1)  EYVL L 317, 15.12.2000, s. 3.

      (2)  EUVL L 209, 11.8.2005, s. 26.

      (3)  EYVL L 317, 15.12.2000, s. 376.

      (4)  EYVL L 50, 21.2.2002, s. 64.

      (5)  EUVL L 51, 26.2.2008, s. 19.

      (6)  EUVL L 46, 20.2.2003, s. 25.

      (7)  EUVL L 50, 20.2.2004, s. 60.

      (8)  EUVL L 48, 19.2.2005, s. 28.

      (9)  EUVL L 48, 18.2.2006, s. 26.

      (10)  EUVL L 53, 22.2.2007, s. 23.

      LIITE
      Bryssel,
      Euroopan unioni pitää AKT–EY-kumppanuussopimuksen 9 artiklan määräyksiä erittäin tärkeinä. Ihmisoikeuksien, demokraattisten instituutioiden ja oikeusvaltioperiaatteen kunnioittaminen ovat olennainen osa kumppanuussopimusta ja muodostavat siten suhteidemme perustan.
      Euroopan unioni ilmoitti Teille 19 päivänä helmikuuta 2002 päivätyllä kirjeellä päätöksestään päättää AKT–EY-kumppanuussopimuksen 96 artiklan nojalla käydyt neuvottelut ja toteuttaa eräitä sopimuksen 96 artiklan 2 kohdan c alakohdassa tarkoitettuja aiheellisia toimenpiteitä.
      Euroopan unioni ilmoitti Teille 19. helmikuuta 2003, 19. helmikuuta 2004, 18. helmikuuta 2005, 15. helmikuuta 2006, 21. helmikuuta 2007 ja 19. helmikuuta 2008 päivätyillä kirjeillä päätöksistään olla kumoamatta asianomaisia aiheellisia toimenpiteitä ja jatkaa soveltamiskautta ensin 20. helmikuuta 2004 asti, sitten 20. helmikuuta 2005 asti, 20. helmikuuta 2006 asti, 20. helmikuuta 2007 asti, 20. helmikuuta 2008 asti sekä 20. helmikuuta 2009 asti.
      Euroopan unioni on tyytyväinen siihen, että eteläisen Afrikan kehitysyhteisön (SADC) johdolla Zimbabwessa on päästy osapuolten väliseen yhteisymmärrykseen. Se toivoo, että uusi hallitus osoittaa olevansa sitoutunut uudistuksiin, myös oikeusvaltioperiaatteen, ihmisoikeuksien ja demokratiakehityksen osalta.
      Nyt 12 kuukautta viimeisimmän aiheellisia toimenpiteitä koskevan päätöksen tekemisen jälkeen Euroopan unioni kuitenkin katsoo, että merkittävää edistymistä ei ole tapahtunut neuvoston 18. helmikuuta 2002 tekemässä päätöksessä mainituilla viidellä alalla.
      Edellä esitetyn perusteella Euroopan unioni ei katso, että aiheelliset toimenpiteet voitaisiin vielä kumota, ja se on päättänyt jatkaa niiden soveltamista 20. helmikuuta 2010 asti odotettaessa neuvottelujen aloittamista uudelleen.
      Euroopan unioni haluaa edelleen korostaa, ettei se rankaise Zimbabwen väestöä ja että se jatkaa toimenpiteistä huolimatta humanitaarisen avun ja väestöä suoraan tukevien, erityisesti sosiaalialan sekä demokratiakehitystä, ihmisoikeuksien kunnioittamista ja oikeusvaltiota edistävien hankkeiden rahoitusta.
      Euroopan unioni haluaa muistuttaa, että AKT–EY-kumppanuussopimuksen 96 artiklassa tarkoitettujen aiheellisten toimenpiteiden soveltaminen ei estä kyseisen sopimuksen 8 artiklassa määriteltyä poliittista vuoropuhelua.
      Tämän vuoksi Euroopan unioni haluaa edelleen korostaa Euroopan yhteisön ja Zimbabwen välillä tulevaisuudessa tehtävän yhteistyön merkitystä ja vahvistaa valmiutensa jatkaa vuoropuhelua ja edistyä lähitulevaisuudessa niin, että täysimääräinen yhteistyö on taas mahdollista.
      Kunnioittavasti,

            Komission puolesta

            Neuvoston puolesta


Avis juridique important

|

31996D0753

96/753/EY: Neuvoston päätös, tehty 6 päivänä joulukuuta 1996, Euroopan yhteisön ja Norjan kuningaskunnan sopimuksen tekemisestä kirjeenvaihtona Euroopan talousyhteisön ja Norjan kuningaskunnan välisen sopimuksen pöytäkirjasta N:o 2

Virallinen lehti nro L 345 , 31/12/1996 s. 0078 - 0078

NEUVOSTON PÄÄTÖS,tehty 6 päivänä joulukuuta 1996,Euroopan yhteisön ja Norjan kuningaskunnan sopimuksen tekemisestä kirjeenvaihtona Euroopan talousyhteisön ja Norjan kuningaskunnan välisen sopimuksen pöytäkirjasta N:o 2 (96/753/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäEuroopan yhteisön ja Norjan kuningaskunnan kesken on neuvoteltu kirjeenvaihtona tehtävä sopimus Euroopan talousyhteisön ja Norjan kuningaskunnan välisen sopimuksen (1) pöytäkirjasta N:o 2 Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen sekä Uruguayn kierrosta koskevan sopimuksen täytäntöönpanon ottamiseksi huomioon, jasopimus olisi hyväksyttävä,ON TEHNYT TÄMÄN PÄÄTÖKSEN:1 artikla Hyväksytään yhteisön puolesta Euroopan yhteisön ja Norjan kuningaskunnan kirjeenvaihtona tehty sopimus Euroopan talousyhteisön ja Norjan kuningaskunnan välisen sopimuksen pöytäkirjasta N:o 2.Sopimuksen teksti on tämän päätöksen liitteenä.2 artikla Komissio, jota avustaa asetuksen (EY) N:o 3448/93 (2) 15 artiklassa tarkoitettu komitea, antaa tämän päätöksen soveltamista koskevat yksityiskohtaiset säännöt kyseisen asetuksen 16 artiklassa säädettyä menettelyä noudattaen.3 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa 1 artiklassa tarkoitettu sopimus yhteisöä sitovasti.Tehty Brysselissä 6 päivänä joulukuuta 1996.Neuvoston puolestaD. SPRINGPuheenjohtaja(1) EYVL N:o L 171, 27.6.1973, s. 1(2) EYVL N:o L 318, 20.12.1993, s. 18


Avis juridique important

|

32002D1007

2002/1007/EY: Neuvoston päätös, tehty 9 päivänä joulukuuta 2002, Euroopan talousyhteisön sekä São Tomén ja Príncipen demokraattisen tasavallan hallituksen välisessä São Tomén ja Príncipen rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän kesäkuuta 2002 ja 31 päivän toukokuuta 2005 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 351 , 28/12/2002 s. 0078 - 0089

Neuvoston päätös,tehty 9 päivänä joulukuuta 2002,Euroopan talousyhteisön sekä São Tomén ja Príncipen demokraattisen tasavallan hallituksen välisessä São Tomén ja Príncipen rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän kesäkuuta 2002 ja 31 päivän toukokuuta 2005 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona(2002/1007/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan,ottaa huomioon komission ehdotuksen,sekä katsoo seuraavaa:(1) Yhteisö ja São Tomén ja Príncipen tasavalta ovat Euroopan talousyhteisön ja São Tomén ja Príncipen tasavallan välisen São Tomén ja Príncipen rannikon edustalla harjoitettavaa kalastusta koskevan sopimuksen(1) mukaisesti käyneet neuvotteluja määritelläkseen mainittuun sopimukseen sen liitteenä olevan pöytäkirjan soveltamisjakson päätyttyä tehtävät muutokset tai lisäykset.(2) Neuvottelujen tuloksena parafoitiin 14 päivänä helmikuuta 2002 uusi pöytäkirja.(3) Tällä pöytäkirjalla yhteisön kalastajille annetaan mahdollisuus kalastaa São Tomén ja Príncipen suvereniteettiin tai lainkäyttövaltaan kuuluvilla vesillä 1 päivän kesäkuuta 2002 ja 31 päivän toukokuuta 2005 välisenä aikana.(4) Yhteisön alusten kalastustoiminnan jatkumisen varmistamiseksi on välttämätöntä, että uutta pöytäkirjaa sovelletaan mahdollisimman pian. Tämän vuoksi molemmat osapuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 1 päivästä kesäkuuta 2002 alkaen.(5) Olisi määriteltävä jäsenvaltioiden kalastusmahdollisuuksien jakoperusteet sekä säädettävä jäsenvaltioiden velvollisuudesta tehdä saalisilmoitukset,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan talousyhteisön sekä São Tomén ja Príncipen demokraattisen tasavallan välisessä São Tomén ja Príncipen rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän kesäkuuta 2002 ja 31 päivän toukokuuta 2005 väliseksi ajaksi tehdyn pöytäkirjan väliaikaisesta soveltamisesta kirjeenvaihtona tehty sopimus.Kirjeenvaihtona tehdyn sopimuksen ja pöytäkirjan tekstit ovat tämän päätöksen liitteenä.2 artiklaPöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:>TAULUKON PAIKKA>Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.3 artiklaTämän pöytäkirjan nojalla kalastavien jäsenvaltioiden on ilmoitettava kunkin São Tomén ja Príncipen kalastusvyöhykkeellä pyytämänsä kalakannan saaliiden määrät komissiolle 14 päivänä maaliskuuta 2001 annetussa komission asetuksessa (EY) N:o 500/2001(2) säädettyjen yksityiskohtaisten sääntöjen mukaisesti.4 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Brysselissä 9 päivänä joulukuuta 2002.Neuvoston puolestaPuheenjohtajaH.C. Schmidt(1) EYVL L 54, 25.2.1984, s. 2.(2) EYVL L 73, 15.3.2001, s. 8.


title: 2009/472/EY: Neuvoston päätös, tehty 6 päivänä huhtikuuta 2009 , Mauritanian islamilaisen tasavallan kanssa käytävien, tarkistetun AKT-EY-kumppanuussopimuksen 96 artiklan mukaisten neuvottelujen päättämisestä

text:
               19.6.2009

               FI

               Euroopan unionin virallinen lehti

               L 156/26

      NEUVOSTON PÄÄTÖS,
   tehty 6 päivänä huhtikuuta 2009,
   Mauritanian islamilaisen tasavallan kanssa käytävien, tarkistetun AKT-EY-kumppanuussopimuksen 96 artiklan mukaisten neuvottelujen päättämisestä
   (2009/472/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen, jäljempänä ’AKT-EY-kumppanuussopimus’, ja erityisesti sen 96 artiklan,
   ottaa huomioon AKT-EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä neuvostossa kokoontuneiden jäsenvaltioiden hallitusten edustajien tekemän sisäisen sopimuksen (1) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               AKT-EY-kumppanuussopimuksen 9 artiklassa tarkoitettuja olennaisia osia on rikottu.

               (2)

               Afrikan, Karibian ja Tyynenmeren valtioiden (AKT-valtioiden) ja Mauritanian islamilaisen tasavallan kanssa aloitettiin 20 päivänä lokakuuta 2008 AKT-EY-kumppanuussopimuksen 96 artiklan mukaiset neuvottelut, joiden aikana vallassa olevan sotilasjuntan edustajat eivät tehneet tyydyttäviä ehdotuksia tai sitoumuksia. Neuvotteluja seuranneesta kuukauden lisämääräajasta huolimatta esiin ei ole tullut uusia näkökohtia,

         ON PÄÄTTÄNYT SEURAAVAA:
   1 artikla
   Päätetään Mauritanian islamilaisen tasavallan kanssa käydyt, AKT-EY-kumppanuussopimuksen 96 artiklan mukaiset neuvottelut.
   2 artikla
   Toteutetaan liitteenä olevassa kirjeessä esitetyt toimenpiteet AKT-EY-kumppanuussopimuksen 96 artiklan 2 kohdan c alakohdassa tarkoitettuina aiheellisina toimenpiteinä.
   3 artikla
   Tämä päätös tulee voimaan päivänä, jona se tehdään.
   Tämän päätöksen voimassaolo päättyy 6 päivänä huhtikuuta 2011. Sitä tarkastellaan säännöllisesti vähintään kuuden kuukauden välein Euroopan unionin puheenjohtajavaltion ja komission yhteisen seurantavaltuuskunnan käyntien perusteella.
   4 artikla
   Päätös julkaistaan Euroopan unionin virallisessa lehdessä.

      Tehty Luxemburgissa 6 päivänä huhtikuuta 2009.

            Neuvoston puolesta

            Puheenjohtaja

         J. POSPÍŠIL

      (1)  EYVL L 317, 15.12.2000, s. 376.

      LIITE
      Arvoisa kenraali,
      Euroopan unioni pitää erittäin tärkeinä Cotonoussa 23 päivänä kesäkuuta 2000 allekirjoitetun AKTEY-kumppanuussopimuksen, jäljempänä ”AKTEY-kumppanuussopimus”, 9 artiklassa tarkoitettuja olennaisia osia, jotka koskevat ihmisoikeuksien kunnioittamista sekä demokratian ja oikeusvaltion periaatteiden noudattamista ja joille AKT-valtioiden ja Euroopan yhteisön kumppanuus perustuu.
      Tätä taustaa vasten Euroopan unioni tuomitsi 6. elokuuta 2008 tehdyn vallankaappauksen välittömästi. Se on useaan otteeseen kehottanut kunnioittamaan demokratiaa ja vuonna 2007 käyttöön otettua laillista institutionaalista kehystä. AKTEY-kumppanuussopimuksen 96 artiklan mukaisesti ja ottaen huomioon, että vallankaappaus rikkoo räikeällä tavalla sopimuksen 9 artiklassa tarkoitettuja olennaisia osia, Euroopan unioni käy poliittista vuoropuhelua valtaapitävien kanssa. Vuoropuhelun johdosta on aloitettu neuvottelut tilanteen tarkastelemiseksi ja yhteisesti hyväksyttävien ratkaisujen löytämiseksi nopealle paluulle perustuslailliseen järjestykseen.
      Pariisissa 20. lokakuuta 2008 pidetyn neuvottelujen avauskokouksen päätteeksi Euroopan unioni joutui toteamaan, etteivät mauritanialaisosapuolen tekemät ehdotukset olleet tyydyttäviä. Vuoropuhelulle avoimena ja tietoisena Mauritanian poliittisen tilanteen monimutkaisuudesta Euroopan unioni ehdotti alun perin neuvottelujen jättämistä avoimiksi kuukauden ajaksi: jos mauritanialaisosapuoli esittää sen kuluessa lupaavan ratkaisun, siitä voidaan järjestää uusi neuvottelukokous. Se myös ilmoitti AKT-valtioille ja mauritanialaisosapuolelle, että jos kuukauden kuluessa ei ilmene uusia seikkoja, neuvottelut päätetään ja hyväksytään aiheelliset toimenpiteet.
      Useissa Afrikan unionin johdolla järjestetyissä kokouksissa Euroopan unioni ja ne viisi kansainvälistä järjestöä, jotka ovat perustaneet Mauritaniaa koskevan kansainvälisen kontaktiryhmän, erittelivät selkeästi, mitkä tekijät ovat olennaisia poliittisen kriisin yhteisesti hyväksyttävän ratkaisun kannalta.
      Kansainvälinen kontaktiryhmä kokoontui uudelleen sekä 28. tammikuuta 2009 juuri ennen Afrikan unionin langettamien yksittäisten seuraamusten täytäntöönpanoa että 20. helmikuuta 2009 todetakseen, että kriisin ratkaisemiseksi on tehty useita ehdotuksia, joista valtaapitävien muotoileman ehdotuksen katsottiin olevan riittämätön. Kansainvälinen kontaktiryhmä kehotti mauritanialaisosapuolia käynnistämään Afrikan unionin puheenjohtajan avustuksella osallistavan kansallisen poliittisen vuoropuhelun, jotta yhteisesti hyväksyttävä paluu perustuslailliseen järjestykseen saataisiin aikaan.

         Aiheelliset rinnakkaistoimenpiteet perustuslailliseen järjestykseen paluuta varten

      Edellä esitetyn perusteella Euroopan unioni on päättänyt lopettaa neuvottelut ja toteuttaa AKTEY-kumppanuussopimuksen 96 artiklan 2 kohdan c alakohdan nojalla seuraavat aiheelliset toimenpiteet: Koska tämänhetkinen tilanne ei ole tyydyttävä ja valtaosa yhteistyöstä on jo keskeytynyt, on näiden aiheellisten toimenpiteiden tavoitteena edistää yhteistyön asteittaista uudelleen käynnistämistä seuraamalla alla esitettyjä suuntaviittoja perustuslailliseen järjestykseen palaamiseksi yhteisesti hyväksyttävällä tavalla:

                  1)

                  Nykytilanne ja välittömät toimenpiteet

                  2)

                  Yhteisesti hyväksyttävä ratkaisu kriisin päättämiseksi, jossa täyttyvät kansainvälisen yhteisön edellyttämät osatekijät, ja erityisesti osallistavan ja avoimen poliittisen vuoropuhelun myötä sellaisen vaalijärjestelmän käyttöönotto, joka mahdollistaa vapaiden, läpinäkyvien ja edustuksellisten presidentinvaalien järjestämisen uskottavien instituutioiden toimesta ja tasapuolisen hallituksen johdolla.

                  3)

                  Edellä tarkoitetun ratkaisun tosiasiallinen ja peruuttamaton täytäntöönpano.

                  4)

                  Mauritanian täysimääräinen paluu perustuslailliseen järjestykseen. Perustuslaillisen järjestyksen katsotaan vallitsevan, kun maassa on laillisesti valittu valtion päämies ja perustuslaki on voimassa ja sitä noudatetaan.

            1.   Nykytilanne ja välittömät toimenpiteet
      Hyväksytään jäljempänä tarkoitetut toimenpiteet. Yhteistyötä rajoittavat toimenpiteet eivät vaikuta humanitaariseen apuun eivätkä Mauritanian väestölle ja kansalaisyhteiskunnalle suoraan annettavaan tukeen.
      AKTEY-kumppanuussopimuksen 8 artiklassa tarkoitettua poliittista vuoropuhelua jatketaan mauritanialaisosapuolten kanssa rinnakkain aiheellisten toimenpiteiden kanssa AKTEY-kumppanuussopimuksen VII liitteen 2 artiklan 5 kohdan mukaisesti. Vuoropuhelua käydään koordinoidusti Mauritaniaa koskevan kansainvälisen kontaktiryhmän kanssa ja sitä voidaan tiivistää heti kun yhteisesti hyväksyttävä ratkaisu perustuslailliseen järjestykseen palaamiseksi on hyväksytty.

                  A.

                  Jo aloitettujen hankkeiden ja kymmenennen EKR:n maaohjelman täytäntöönpanoa ei vieläkään jatketa jäljempänä lueteltuja poikkeuksia ja muutoksia lukuun ottamatta. Yhteistyö voidaan käynnistää uudelleen asteittain, mikäli esitetyt edellytykset täyttyvät.

                  B.

                  Euroopan komissio varaa oikeuden ottaa välittömästi hoitaakseen Euroopan kehitysrahaston (EKR) kansallisen tulojen ja menojen hyväksyjän tehtävät.

                  C.

                  Komission yksiköt osallistuvat teknisellä tasolla edelleen Mauritanian alakohtaisista politiikoista käytävään vuoropuheluun siltä osin kuin tilanteen kehittyminen ja tosiasiallisten mutta ei laillisten vallanpitäjien alakohtaista politiikkaa koskevat päätökset vaikuttavat vielä tehtävään yhteistyöhön ja siinä toivossa, että yhteistyö voidaan käynnistää uudelleen kansainvälisen yhteisön hyväksyttävissä olevan ratkaisun johdosta, joka päättää kriisin. Vuoropuhelu ei kuitenkaan tarkoita sitä, että komissio tunnustaisi vallankaappauksella 6. elokuuta 2008 vallan anastaneiden aseman laillisuuden.

                  D.

                  Parhaillaan toteutettavana oleviin sopimuksiin liittyvät maksut suoritetaan niitä koskevien rahoituspäätösten mukaisesti. Tällaisia hankkeita ovat

                              —

                              Rosso–Boghé- ja Kaedi–Gouaraye-tieyhteydet ja tekninen tuki liikenneministeriölle

                              —

                              Adrarin keidasaluetta koskeva kehittämishanke: toteutettavana olevien sitoumusten päätökseen saattaminen

                              —

                              vesialan väline: kolmen toteutettavana olevan sopimuksen täytäntöönpanon jatkaminen

                              —

                              energia-alan väline: toteutettavina olevien sopimuksien täytäntöönpanon jatkaminen

                              —

                              kansallista tulojen ja menojen hyväksyjää koskeva tukiohjelma: ohjelman päättävät toimenpiteet

                              —

                              alueellinen aurinkoenergiaohjelma: Mauritaniassa toteutettavana olevien sopimusten täytäntöönpanon jatkaminen

                              —

                              kansalaisyhteiskuntaa tukeva ohjelma: hallintotapaan liittyvän toiminnan jatkaminen Euroopan komission suoraan hallinnoimien ehdotuspyyntöjen puitteissa

                              —

                              kansallista tiehuoltolaitosta (ENER) tukeva ohjelma: toteutettavana olevien sopimussitoumusten täytäntöönpanon osittainen jatkaminen

                              —

                              alueellisista B-määrärahoista myönnetty avustussopimus Senegal-joen tulva-alueiden jälleenrakentamiseen

                              —

                              tuki paikallisviranomaisille (EKR:ään kuulumaton): hanke Nouakchottin kunnallisen vesihuollon parantamiseksi ja kumppanuus Boustillan koulujärjestelmän tukemiseksi

                              —

                              Zazoun puhtaanapitohanke (EKR:ään kuulumaton, rahoitus yhdessä valtiosta riippumattomien järjestöjen kanssa).

                  E.

                  Rahoitussopimusten puitteissa on mahdollista allekirjoittaa uusia sopimuksia seuraavien ohjelmien osalta:

                              —

                              paikallisten ehdotuspyyntöjen julkaiseminen valtiosta riippumattomien toimijoiden sekä demokratian ja ihmisoikeuksien alalla (EKR:ään kuulumaton); paikallisviranomaisia suosivat ehdotuspyynnöt pysyvät jäädytettyinä

                              —

                              muuttovirtojen hallintaa tukevan hankkeen täytäntöönpano yhdeksännen EKR:n alueellisista AKT-varoista

                              —

                              pakolaisten paluuta tukevan hankkeen täytäntöönpanon sovittaminen yhteen ja yhtenäistäminen Euroopan komission humanitaarisen avun pääosaston toiminnan kanssa. Edellytyksenä on, että olosuhteet Mauritaniassa sallivat hankkeen täytäntöönpanon ja että sopimusehtoja noudatetaan.

                  F.

                  Uusia hankkeita voidaan käynnistää seuraavilla aloilla:

                              —

                              Elintarvikekriisin helpottamiseksi on ehdotettu kymmenennen EKR:n alueellisten B-määrärahojen käyttöönottoa. Varoista 2 080 000 euroa voitaisiin osoittaa väestön tilannetta helpottavaan kohdennettuun toimeen, jonka toteutuksesta vastaisi jokin kansainvälinen järjestö ja/tai valtiosta riippumaton järjestö ilman, että maan hallinto, valtio tai valtiolliset virastot hyötyisivät toiminnasta suoraan.

                              —

                              Mauritanialle osoitettujen määrärahojen ohjelmasuunnittelu uuden elintarvikerahoitusvälineen ja elintarviketurvaa koskevan budjettikohdan osalta voitaisiin toteuttaa maatalouden tukihankkeilla kansainvälisten järjestöjen tai valtiosta riippumattomien järjestöjen johdolla.

                              —

                              Kymmenennen EKR:n maaohjelmassa yleiseen budjettitukeen oli varattu 40 miljoonaa euroa. Tätä hanketta ei voida käynnistää ennen 4 kohdassa eriteltyä täydellistä paluuta perustuslailliseen järjestykseen edellyttäen myös, että tämäntyyppisen ohjelman täytäntöönpanolle asetetut yleiset tukikelpoisuusehdot täyttyvät.

                              —

                              Ohjelman ohjeellinen määräraha on vähennetty 25 miljoonaan euroon. Käytettävissä olevista 15 miljoonasta eurosta 10 miljoonaa varataan mahdolliseen vaalitukeen siinä toivossa, että kriisiin löydetään kansainvälisen yhteisön vaatimusten mukainen, perustuslaillinen ratkaisu. Loput 5 miljoonaa euroa varataan muun muassa mahdollisiin vakaviin humanitaarisiin kriiseihin, joita 6. elokuuta 2008 tehty vallankaappaus saattaa aiheuttaa.

                              —

                              Muuttovirtojen hallinnan tukiohjelmaan on maaohjelmassa varattu 8 miljoonaa euroa. Ohjelma voidaan poikkeuksellisesti käynnistää ennen yhteistyön mahdollista uudelleen käynnistämistä toistaiseksi määrittelemättä olevien tavoitteiden ja painopisteiden mukaisesti.

            2.   Yhteisesti hyväksyttävän ratkaisun löytyminen
      Tämä tilanne edellyttää, että 2 kohdassa tarkoitettu sopimus on tosiasiallisesti voimassa mauritanialaisosapuolten kanssa.

                  G.

                  Seuraavia hankkeita voidaan jatkaa:

                              —

                              Nouadhiboun mineraalisataman uudistaminen: sataman uudistamisesta tehtävän sopimuksen neuvotteleminen ja allekirjoittaminen, jos voimassa olevat säännöt ja tarjouspyyntöjen tulokset sitä puoltavat. Koska hankkeen toteuttamiselle asetettu määräaika on 31. joulukuuta 2011 ja määräaika ei ole siirrettävissä, on olemassa todellinen vaara, että hankkeelle varattu rahoitus (45 miljoonaa euroa) menetetään. Komissio tarkastelee kaikkia vaihtoehtoja vaaran välttämiseksi ottaen huomioon, että sen todennäköisyys kasvaa ajan myötä.

                              —

                              hylkyjen raivaamista Nouadhiboun satamasta koskevan hankkeen uudelleenohjelmointi, koska hankkeeseen Stabex-varoista osoitetut varat (23 milj. euroa) siirrettiin 31. joulukuuta 2008 kymmenenteen EKR:ään. Hankesopimus oli määrä allekirjoittaa vuoden 2008 loppuun mennessä, mutta vallankaappaus muutti tilanteen. Uuden hankkeen jälleenohjelmointimenettelyt ja arviointi käynnistetään välittömästi, jotta voidaan edetä mahdollisimman nopeasti täytäntöönpanovaiheeseen heti kun se on poliittisen tilanteen huomioon ottaen mahdollista (eli kun yhteisesti hyväksyttävä ratkaisu on löytynyt).

                              —

                              aiemmin jäädytettyjen paikallisviranomaisia suosivien paikallisten ehdotuspyyntöjen julkaiseminen.

            3.   Kriisin päättämistä koskevan ratkaisun täytäntöönpano
      Tämä tilanne edellyttää johdanto-osan 3 kohdassa tarkoitetun yhteisesti hyväksyttävän, kriisin päättämistä koskevan ratkaisun tosiasiallista ja peruuttamatonta täytäntöönpanoa.

                  H.

                  Yhteistyötä laajennetaan edelleen. Esimerkiksi voitaisiin

                              —

                              mahdollisesti auttaa uusien vaalien järjestämisessä ja niiden tarkkailussa,

                              —

                              jatkaa oikeusalan tukiohjelman täytäntöönpanoa,

                              —

                              panna täytäntöön paikallishallinnon elimiä ja yksikköjä tukeva eurooppalainen ohjelma,

                              —

                              panna täytäntöön kaikki kahdeksannen ja yhdeksännen EKR:n puitteissa allekirjoitetut tai suunnitellut ohjelmat ja hankkeet, joita koskevia sopimuksia ei ole vielä tehty.

            4.   Täydellinen paluu perustuslailliseen järjestykseen

                  I.

                  Mauritanian täydellinen paluu perustuslailliseen järjestykseen mahdollistaisi kaikkien edellä lueteltujen rajoitusten poistamisen tarkistetun AKTEY-kumppanuussopimuksen 96 artiklan 2 kohdan a alakohdan neljännen alakohdan mukaisesti. Tällöin kymmenennen EKR:n maaohjelma (156 miljoonaa euroa) voitaisiin panna kokonaisuudessaan täytäntöön. Ohjelmaan saatetaan joutua tekemään joitakin muutoksia 6. elokuuta 2008 tehdystä vallankaappauksesta aiheutuneiden sosiaalisten, taloudellisten ja poliittisten haittavaikutusten johdosta.

         Aiheellisten toimien seuranta

      Euroopan unioni seuraa jatkossakin tiiviisti Mauritanian tilanteen kehittymistä ja voi tarvittaessa tukea yhteisesti hyväksyttävää poliittista ratkaisua kriisiin edellyttäen, että ratkaisu täyttää edellä mainitut, kansainvälisen yhteisön esittämät ehdot. Tätä varten seurantavaltuuskuntien käyntejä järjestetään säännöllisesti.
      Euroopan unioni varaa oikeuden tarkastella uudelleen ja muuttaa edellä lueteltuja toimenpiteitä Mauritanian tilanteen muuttuessa.
      Kunnioittavasti

            Komission puolesta

         José Manuel BARROSO

            Neuvoston puolesta

         J. POSPÍŠIL


title: 2006/635/Euratom: Komission päätös, tehty 4 päivänä huhtikuuta 2006 , allekirjoittamalla tapahtuvasta ydinenergian rauhanomaista käyttöä koskevan yhteistyösopimuksen tekemisestä Euroopan atomienergiayhteisön (Euratom) ja Ukrainan ministerikabinetin välillä

text:
               22.9.2006

               FI

               Euroopan unionin virallinen lehti

               L 261/26

         KOMISSION PÄÄTÖS,
   tehty 4 päivänä huhtikuuta 2006,
   allekirjoittamalla tapahtuvasta ydinenergian rauhanomaista käyttöä koskevan yhteistyösopimuksen tekemisestä Euroopan atomienergiayhteisön (Euratom) ja Ukrainan ministerikabinetin välillä
   (2006/635/Euratom)
   EUROOPAN YHTEISÖJEN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon 24 päivänä syyskuuta 2004 tehdyn neuvoston päätöksen hyväksymisen antamisesta sille, että komissio tekee ydinenergian rauhanomaista käyttöä koskevan yhteistyösopimuksen Euroopan atomienergiayhteisön (Euratom) ja Ukrainan ministerikabinetin välillä (1),
   sekä katsoo seuraavaa:

               (1)

               Olisi tehtävä ydinenergian rauhanomaista käyttöä koskeva yhteistyösopimus Euroopan atomienergiayhteisön (Euratom) ja Ukrainan ministerikabinetin välillä.

               (2)

               Komission olisi nimettävä henkilö, jolla on valtuudet allekirjoittaa ydinenergian rauhanomaista käyttöä koskeva yhteistyösopimus Euroopan atomienergiayhteisön puolesta,

         ON PÄÄTTÄNYT SEURAAVAA:
   1 artikla
   Tehdään päätös ydinenergian rauhanomaista käyttöä koskevan yhteistyösopimuksen tekemisestä Euroopan atomienergiayhteisön (Euratom) ja Ukrainan ministerikabinetin välillä Euroopan atomienergiayhteisön puolesta.
   Sopimuksen teksti on tämän päätöksen liitteenä.
   2 artikla
   Valtuutetaan energia-asioista vastaava komission jäsen tai hänen tähän tarkoitukseen nimeämänsä henkilö allekirjoittamaan Euroopan atomienergiayhteisön puolesta Euroopan atomienergiayhteisön ja Ukrainan ministerikabinetin välinen ydinenergian rauhanomaista käyttöä koskeva yhteistyösopimus.

      Tehty Brysselissä 4 päivänä huhtikuuta 2006.

            Komission puolesta

         Andris PIEBALGS

            Komission jäsen

      (1)  Ei vielä julkaistu virallisessa lehdessä.


Avis juridique important

|

31987D0560

87/560/ETY: Komission päätös, tehty 17 päivänä marraskuuta 1987, julkisten hankintojen avaamista käsittelevän neuvoa-antavan komitean perustamisesta 26 päivänä toukokuuta 1987 annetun päätöksen 87/305/ETY muuttamisesta

Virallinen lehti nro L 338 , 28/11/1987 s. 0037 - 0037 Suomenk. erityispainos Alue 6 Nide 2 s. 0172  Ruotsink. erityispainos Alue 6 Nide 2 s. 0172

KOMISSION PÄÄTÖS,tehty 17 päivänä marraskuuta 1987,julkisten hankintojen avaamista käsittelevän neuvoa-antavan komitean perustamisesta 26 päivänä toukokuuta 1987 annetun päätöksen 87/305/ETY muuttamisesta (87/560/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäkomissio on päätöksellä 87/307/ETY (1) perustanut julkisten hankintojen avaamista käsittelevän neuvoa-antavan komitean, jonka tehtävänä on avustaa sitä julkisiin hankintoihin liittyvissä taloudellisissa, teknisissä, oikeudellisissa ja sosiaalisissa kysymyksissä,edellä mainitun päätöksen 3 artiklassa vahvistettiin aluksi komitean jäsenten lukumääräksi enintään 24, jaaluksi vahvistettu jäsenten lukumäärä on osoittautumassa komitean tehtävien tehokkaan hoidon kannalta riittämättömäksi erityisesti julkisiin hankintoihin liittyvän sosiaalisen ulottuvuuden käsittelyssä, ja siten on aihetta laajentaa sitä,ON PÄÄTTÄNYT SEURAAVAA:1 artikla Korvataan päätöksen 87/305/ETY 3 artikla seuraavasti:"Komiteassa on enintään 25 jäsentä".2 artikla Tätä päätöstä noudatetaan 17 päivästä marraskuuta 1987 alkaen.Tehty Brysselissä 17 päivänä marraskuuta 1987.Komission puolestaCOCKFIELDVarapuheenjohtaja(1) EYVL N:o L 152, 12.6.1987, s. 32


Tärkeä oikeudellinen huomautus

|

52007BP0118(01)

1. Euroopan parlamentin päätös 24. huhtikuuta 2007 vastuuvapauden myöntämisestä Euroopan työterveys- ja työturvallisuusviraston talousarvion toteuttamisesta varainhoitovuonna 2005 (C6-0392/2006 - 2006/2159(DEC))

Virallinen lehti nro 074 E , 20/03/2008 s. 0214 - 0215

		1.Euroopan parlamentin päätös 24. huhtikuuta 2007 vastuuvapauden myöntämisestä Euroopan työterveys- ja työturvallisuusviraston talousarvion toteuttamisesta varainhoitovuonna 2005 (C6-0392/2006 — 2006/2159(DEC))Euroopan parlamentti, joka- ottaa huomioon Euroopan työterveys- ja työturvallisuusviraston lopullisen tilinpäätöksen varainhoitovuodelta 2005 [1],- ottaa huomioon tilintarkastustuomioistuimen kertomuksen Euroopan työterveys- ja työturvallisuusviraston tilinpäätöksestä varainhoitovuodelta 2005 sekä viraston vastaukset [2],- ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),- ottaa huomioon EY:n perustamissopimuksen ja erityisesti sen 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan,- ottaa huomioon Euroopan työturvallisuus- ja työterveysjärjestön perustamisesta 18. heinäkuuta 1994 annetun neuvoston asetuksen (EY) N:o 2062/94 [4] ja erityisesti sen 14 artiklan,- ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6-0105/2007);1. myöntää Euroopan työterveys- ja työturvallisuusviraston johtajalle vastuuvapauden viraston talousarvion toteuttamisesta varainhoitovuonna 2005;2. esittää huomautuksensa oheisessa päätöslauselmassa;3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan työterveys- ja työturvallisuusviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).[1] EUVL C 266, 31.10.2006, s. 19.[2] EUVL C 312, 19.12.2006, s. 24.[3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).[4] EYVL L 216, 20.8.1994, s.1, asetus sellaisena kuin se on viimeksi muutettuna asetuksella (EY) N:o 1112/2005 (EUVL L 184, 15.7.2005, s. 5).[5] EYVL L 357, 31.12.2002, s. 72.--------------------------------------------------


title: 2005/400/EY, Euratom: Neuvoston päätös, tehty 23 päivänä toukokuuta 2005, Euroopan talous- ja sosiaalikomitean virolaisen jäsenen nimeämisestä

text:
               28.5.2005

               FI

               Euroopan unionin virallinen lehti

               L 135/20

      NEUVOSTON PÄÄTÖS,

   tehty 23 päivänä toukokuuta 2005,
   Euroopan talous- ja sosiaalikomitean virolaisen jäsenen nimeämisestä
   (2005/400/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom (1),
   ottaa huomioon Viron hallituksen esittämän ehdokkaan,
   ottaa huomioon komission lausunnon,
   sekä katsoo seuraavaa:
   Euroopan talous- ja sosiaalikomiteassa on vapautunut jäsenen paikka Kalev KREEGIPUU nerottua, mikä on annettu neuvostolle tiedoksi 3 päivänä syyskuuta 2004,
   ON PÄÄTTÄNYT SEURAAVAA:
   Ainoa artikla
   Nimetään Kaul NURM Euroopan talous- ja sosiaalikomitean jäseneksi Kalev KREEGIPUUn tilalle tämän jäljellä olevaksi toimikaudeksi eli 20 päivään syyskuuta 2006.

      Tehty Brysselissä 23 päivänä toukokuuta 2005.

            Neuvoston puolesta

            Puheenjohtaja

         J.-L. SCHILTZ

      (1)  EYVL L 253, 21.9.2002, s. 9.